Projektas

LIETUVOS RESPUBLIKOS
APLINKOS APSAUGOS VALSTYBINĖS KONTROLĖS ĮSTATYMO NR. IX-1005 395 IR 396 STRAIPSNIŲ PAKEITIMO
ĮSTATYMAS

2017 m.		d. Nr.
Vilnius

1 straipsnis. 395 straipsnio pakeitimas
Pakeisti 395 straipsnio 9 dalį ir ją išdėstyti taip:
„9. Apie priimtą sprendimą sulaikyti laivą aplinkos apsaugos valstybinės kontrolės pareigūnas nedelsdamas informuoja valstybės, su kurios vėliava laivas plaukia, kompetentingas institucijas, susisiekimo ministro įgaliotą įstaigą, atsakingą už vandens transporto saugą, Valstybės sienos apsaugos tarnybą prie Lietuvos Respublikos vidaus reikalų ministerijos.“

2 straipsnis. 396 straipsnio pakeitimas
Pakeisti 396 straipsnio 4 dalį ir ją išdėstyti taip:
„4. Priimto aplinkos apsaugos valstybinės kontrolės pareigūno nutarimo panaikinti sprendimą sulaikyti laivą administracinio nusižengimo bylą nagrinėjančio teismo nutarties, prokuroro nutarimo nutraukti laivo sulaikymą ar nutarimo dėl laikino nuosavybės teisės apribojimo paskyrimo, ikiteisminio tyrimo teisėjo nutarties dėl laikino nuosavybės teisės apribojimo panaikinimo ar termino pratęsimo, baudžiamąją bylą nagrinėjančio teismo nutarties dėl laikino nuosavybės teisės apribojimo paskyrimo, termino pratęsimo ar panaikinimo kopijos nedelsiant išsiunčiamos sulaikyto laivo kapitonui, valstybės, su kurios vėliava plaukia laivas, kompetentingoms institucijoms, susisiekimo ministro įgaliotai įstaigai, atsakingai už vandens transporto saugą, Valstybės sienos apsaugos tarnybai prie Lietuvos Respublikos vidaus reikalų ministerijos ir jūrų uosto kapitonui.“

3	 straipsnis. Įstatymo įsigaliojimas
Šis įstatymas įsigalioja 2017 m. lapkričio 1 d.


Skelbiu šį Lietuvos Respublikos Seimo priimtą įstatymą.


Respublikos Prezidentas					



Teikia:



Seimo narys					V.Sinkevičius

